**17.12.2021(1)**

**E-pasta nosaukums**

Par darbu svētkos un brīvdienās

**E-pasta teksts**

Nacionālais veselības dienests (turpmāk – Dienests) vēršas pie Jums ar lūgumu izskatīt iespēju svētkos un brīvdienās no 24.decembra līdz 26.decembrim un no 31.decembra līdz 2.janvārim nodrošināt iedzīvotājiem primārās veselības aprūpes pakalpojumu pieejamību, jo iedzīvotāji turpina slimot ar Covid-19 un arī stacionārās ārstniecības iestādes joprojām ir stipri noslogotas.

Dienests piedāvā izskatīt šādus variantus:

1. Ģimenes ārsta attālinātu konsultāciju sniegšanu pacientiem svētkos un brīvdienās no 24.decembra līdz 26.decembrim un no 31.decembra līdz 2.janvārim no plkst. 10.00 līdz 16.00. Dienests katru attālinātu pacienta konsultāciju apmaksā ar manipulācijām:
	1. 60181 - *Maksājums ģimenes ārstam par pacienta vecumā līdz 65 gadiem attālinātu konsultāciju brīvdienā vai svētku dienā. Nenorādīt ar manipulāciju* *60035* – 4.00 eiro;
	2. 60182 - *Maksājums ģimenes ārstam par pacienta vecumā no 65 gadiem attālinātu konsultāciju brīvdienā vai svētku dienā. Nenorādīt ar manipulāciju 60036* – 2.00 eiro.
2. Ģimenes ārsta pacientu pieņemšanu praksē vismaz vienu dienu no 24.decembra līdz 26.decembrim un no 31.decembra līdz 2.janvārim. Dienests katru pieņemto pacientu apmaksā ar manipulāciju:
	1. 60183 - *Piemaksa ģimenes ārstam par pacientu aprūpi brīvdienās un svētku dienās* - 15.55 eiro.

Dienests aicina tos ģimenes ārstus, kas nodrošinās iedzīvotājiem primārās veselības aprūpes pakalpojumu pieejamību svētkos un brīvdienās, informēt par savu lēmumu Dienesta teritoriālo nodaļu līdz 2021.gada 21.decembrim, norādot veidu, kā tiks nodrošināta iedzīvotājiem primārās veselības aprūpes pakalpojumu pieejamība (ģimenes ārsta attālinātas konsultācijas un/vai pacientu pieņemšanas praksē), kā arī datumus ar darba laikiem.

Jautājumu gadījumā zvanīt Dienesta \_\_\_\_\_\_\_\_\_ teritoriālai nodaļai, tālrunis: \_\_\_\_\_\_\_\_\_\_  un par pieņemto lēmumu informēt rakstot uz e-pastu: \_\_\_\_\_\_\_\_@vmnvd.gov.lv